Politiets teknikere har færdiggjort undersøgelser ved Restaurant Hedelund i Brønderslev, der den 17. maj gik op i flammer. Undersøgelserne har ikke vist nogle naturlige kilder til hvordan branden er opstået, så derfor peger meget nu i en retning. - Det tyder på, at branden er påsat, siger vicepolitiinspektør Frank Olesen. Politiet har endnu ikke fundet den præcise brandårsag, og vil derfor ikke fastslå, at branden er startet ved en bevidst påsættelse. Man ved dog med sikkerhed, at branden er startet ved nogle containere, hvor der ikke er elektricitet, eller andet der kunne være skyld i branden. - Nu afventer vi den endelige erklæring fra teknikerne, og derefter fortsætter efterforskningen, siger Frank Olsen. Nordjyllands Politi har sikret flere spor i forbindelse med branden, som de nu skal undersøge.
Restaurant Hedelund blev den 17. maj ædt af flammer. Det tyder på, at branden er påsat, siger Nordjyllands politi.